google/wiki40b huggingface dataset:
Kroatijos futbolo varžybos 1944 m.

Finalas

HASK Zagreb ir SASK Sarajevo finalinių rungtynių taip ir nesužaidė. Pirmenybės nutrauktos dėl nestabilios padėties šalyje baigiantis II pasauliniam karui. Buvo telikę sužaisti tik finalo rungtynes, bet jos neįvyko. Federacija iš pradžių čempionu paskelbė HASK Zagreb, tačiau 1945 m. sausį savo sprendimą atšaukė ir pirmenybės liko nebaigtos.
Škoda Auto

Škoda Auto – Čekijos Respublikos automobilių gamykla, įkurta 1895 m. Mlada Boleslav mieste. Didžiausia Čekijos bendrovė ir viena seniausių automobilių gamintojų pasaulyje.
Nuo 1991 m. priklauso Volkswagen Group (VAG).
Eitanas Finkelšteinas

Biografija

1964 m. baigęs Uralo politechnikos institutą dirbo inžinieriumi. Dėl viešai reiškiamų simpatijų su arabais kariaujančiam Izraeliui 1967 m. pašalintas iš Maskvos Fizikos ir technikos instituto aspirantūros. 1970 m. apsigyveno Vilniuje. Čia persekiotas KGB kaip aktyvus Žydų judėjimo dėl teisės išvykti į Izraelį dalyvis, nes 1971 m. jam neleista išvykti. Tardytas vadinamojoje žydų otkaznikų, t. y. norinčiųjų atsisakyti TSRS pilietybės, byloje, t. p. Anatolijaus Ščiaranskio, Viktoro Petkaus bylose. Dalyvavo žydų protesto akcijose, pasirašė kolektyvinių dokumentų dėl žydų diskriminavimo. Vienas Lietuvos Helsinkio grupės steigėjų, 1976 m. gruodžio 1 d. jis, Viktoras Petkus ir Tomas Venclova, įgalioti kunigo Karolio Garucko ir Onos Lukauskaitės-Poškienės, Maskvoje surengė spaudos konferenciją užsienio žurnalistams, kurioje paskelbė apie grupės įkūrimą bei tikslus. Iki 1979 m. gupės narys. 1983 m. emigravo iš TSRS, Miunchene dirbo žurnale „Strana i mir“, 1989 m. redaktorius. 1991–1992 m. leido periodinį leidinį „Evrejskij žurnal“. Dirba žurnale „Čaika“ ir „Radio svoboda“.
Domeikavos Lietuvos kankinių bažnyčia

Istorija

Domeikavos apylinkėje išsibarstę kaimai priklausė Lapių parapijai, o vėliau išaugusi gyvenvietė buvo priskirta Vilijampolės Šv. Juozapo parapijai. Atkūrus Lietuvos Nepriklausomybę per įvykusį Domeikavos tikinčiųjų susirinkimą 1990 m. gruodžio 2 d. buvo nutarta kurti atskirą parapiją. 1990 m. gruodžio 6 d. kardinolas Vincentas Sladkevičius tikinčiųjų prašymui steigti naują parapiją pritarė ir jį patvirtino. Parapijos įkūrimo iniciatorius ir įkvėpėjas tuometinis Kauno arkivyskupijos kurijos kancleris mons. Alfonsas Svarinskas pasiūlė parapijai bei bažnyčiai suteikti Lietuvos Kankinių titulą. Iš Mašinų bandymo stoties bandymų ūkio buvo išpirktas Plačiojoje gatvėje naujas gyvenamas pastatas ir jame įkurta klebonija, o pagalbiniame pastate – koplyčia. 1991 m. gegužės 1 d. įrengtoje koplyčioje mons. A.Svarinskas Domeikavoje aukojo pirmąsias šv. Mišias.
Bažnyčios statybos organizavimu pavesta rūpintis Šv. Juozapo parapijos klebonui Lionginui Vaičiulioniui. Ji pradėta statyti 1993 m., kuomet birželio 14  d.- bolševikinio lietuvių tautos genocido dieną kertinį akmenį pašventino vysk. Sigitas Tamkevičius. Taip pat buvo pašventinti Viktoro Žilinsko išdrožta skulptūrinė grupė ir kryžius. Statybos tęsėsi apie 13 metų. Darbai užtruko dėl lėšų stygiaus, be to subankrutavo kai kurie rangovai, tuo apsunkindami statybos darbų tęstinumą. Bažnyčia nėra iki galo pilnai įrengta.
1995 m. gegužės 6 d. Domeikavai paskirtas pirmas klebonas kun. Robertas Skrinskas. Iki tol aptarnavo kunigai iš Vilijampolės. Sustoję statybos darbai R. Skrinsko rūpesčiu buvo vėl tęsiami. Nuo 1997 m. gruodžio 25 d. pamaldos pradėjo vykti pašventintoje koplyčioje, kuri buvo įrengta bažnyčios rūsyje. Nuo šių šv. Kalėdų pamaldos jau vyko nepilnai įrengtoje Domeikavos bažnyčioje.
1999 m. pabaigoje buvo baigta statinio išorė, nutinkuotas bažnyčios vidus, įrengta šarvojimo salė. 2002–2003 m. buvo vykdomi interjero darbai (sienų apdaila, sumontuotos pakabinamos lubos, apšvietimo lempos, vitrina). 2004 m. išasfaltuota aikštelė.
2006 m. liepos 2 d. bažnyčia konsekruota.
2017 m. spalio 22 d. parapijos klebono kunigo Gintaro Pūro rūpesčiu Kaišiadorių vyskupas Jonas Ivanauskas perdavė Domeikavos Lietuvos kankinių parapijai nuolat gerbti pal. Teofiliaus Matulionio pirmojo laipsnio relikviją.

Architektūra

Bažnyčios vyr. architektas – Lietuvos architektų sąjungos pirmininkas Kęstutis Pempė. Bažnyčios projekto autoriai architektai Kęstutis Kisielius, Gytis Ramunis, Artūras Asauskas drauge su „Vilniaus architektūros studija“, lietuvių išeivijos architektas Rimas Mulokas. Konstruktorius – Algis Kaptuleris.
Korintija

Geografija

Regionas buvo derlingos lygumos, prisiglaudusios prie Korinto įlankos, naudojamos žemdirbystei ir gyvulininkystei. Korintijos rytuose buvo Megaridė (skyrė Geranėjos kalnas), pietuose – Argolidė ir Arkadija, o vakaruose – Achaja.
Arnas (atolas)

Arnas (marš. Arņo) – koralinis atolas Ramiajame vandenyne, Maršalo Salose, Ratako salų grandinės pietinėje dalyje. Atolas yra 20 km į rytus nuo Madžūro.
Atolas netaisyklingos formos, rifo linija labai vingiuota, šiaurėje daug kur pertrūkusi. Apima vieną didelę centrinę lagūną (plotas 338,7 km²), bei nuo jos atskiria dar dvi lagūnas šiaurėje ir rytuose. Rifo žiedą sudaro 133 salelės (didžiausios – Kebdželtakas, Ulienas, Bikaredžas, Adželtokrokas, Rearlaplapas ir kt.). Bendras sausumos plotas – 12,95 km².
1998 m. Arno atole gyveno 2068 gyventojai. Gyvenamos salos yra Adželtokrokas, Kebdželtakas, Rearlaplapas, Langoras (yra Tinako lėktuvų tūpimo takas), Tutu.
Semiatičės stačiatikių dekanatas

Semiatičės dekanatas (lenk. Dekanat Siemiatycze) - vienas iš šešių Varšuvos-Bielsko stačiatikių vyskupijos dekanatų. Dekanas Andrzej Jakimiuk. Dekanatas ribojasi su Bielsk Podlasko, Kleščelės, Hainuvkos ir Palenkės Bialos dekanatais.
Blizna (ežeras)

Pavadinimo kilmė

Tikėtina, kad ežero vardo kilmė yra tokia pati kaip ir iš jo ištekančios upės, kurios vardą galbūt galima sieti su lietuvių kalbos veiksmažodžiu blyžoti (upės pavadinime vietoje šaknies ž yra išlikęs jotvingių buvęs pribalsis z) – "gulėti paslikam" arba nuo veiksmažodžio blizgėti "atsispindėti saulei ramiame vandenyje". Priesaga n nurodo erdvėje nusidriekusį objektą - upę.
Rima Tarbūnienė

Biografija

1981 m. baigė Vilniaus valstybinį pedagoginį institutą ir įgijo anglų kalbos mokytojo specialybę.
Nuo 1981 m. Radviliškio Lizdeikos gimnazijos anglų kalbos mokytoja. Nuo 1991 m. turi mokytojo metodininko kvalifikaciją, kelių vadovėlių ir programų bendraautorė.   2007–2010 m. Radviliškio rajono savivaldybės mero patarėja, 2010–2011 m. Radviliškio rajono savivaldybės administracijos direktoriaus pavaduotoja.
2006 m. Darbo partijos Radviliškio rajono skyriaus narė. 2007–2010 m. ir nuo 2011 m. Radviliškio rajono savivaldybės tarybos narė. 
Sutuoktinis Algimantas, sūnus Tautvydas.
Utenos rajono savivaldybės taryba 1997–2000 m.

Veikla

Rajono meru išrinktas Edmundas Pupinis, jo pavaduotoju Vaclovas Samuolis. Savivaldybės administratoriumi paskirtas Leonas Rutkauskas.
Karantanai

Karantanai (lot. Quarantani, slovėn. Karantanci) buvo ankstyvųjų viduramžių Alpių slavai, gyvenę dabartinės Slovėnijos ir Austrijos teritorijoje. Jie buvo vieni iš šiuolaikinių slovėnų protėvių. Tuometiniuose viduramžių šaltiniuose jie dar buvo žinomi kaip sclabenoi, vindai ar vinedai.
Aurelija Petronienė

Biografija

1973 m. baigė Vilniaus medicinos mokyklą, vaikų įstaigų medicinos sesuo. VĮ Panevėžio rajono savivaldybės poliklinikos gydytojo odontologo padėjėja.
Lietuvos socialdemokratų partijos Panevėžio rajono skyriaus narė.
Nuo 2007 m. Panevėžio rajono savivaldybės tarybos narė.
Panevėžio rajono neįgaliųjų draugijos pirmininkė, socialinė darbuotoja. Sutuoktinis Vytautas, vaikai Ramūnas, Kęstutis, Aurimas.
Dorians

Istorija

2009 metų balandžio mėnesį Dorians laimėjo "Geriausio debiuto" apdovanojimą metiniuose Tashir muzikos apdovanojimuose Maskvoje. Birželio mėnesį Jerevane vyko grupės jubiliejinis koncertas.
2011 m. gruodžio 13 d. grupė laimėjo VAN Music Awards 2011 "Rock Number One" ir "Man Number One" apdovanojimus.
2013 m. Dorians atstovavo Armėnijai 2013 m. Eurovizijoje su daina "Lonely Planet". Dainą atliko antrajame pusfinalyje. Patekę į finalą, grupė užėmė 18 vietą su 41 tašku.
Argentinos aidas

Argentinos aidas – dvisavaitis Argentinos lietuvių laikraštis.

Istorija

Leistas 1935 m. Berise. Išėjo 5 numeriai.
Redagavo S. Bogužas.
1941 m. birželio sukilimas

Pasirengimas

Lietuvių aktyvistų fronto pagrindiniai židiniai veikė Berlyne, Kaune ir Vilniuje.
LAF Berlyne iš 20 komisijų svarbiausioms vadovavo voldemarininkai (Klemensas Brunius – organizacijos, Stasys Puodžius – ryšių su kraštu, Jonas Dženkaitis – saugumo), jiems pritariantys radikalūs tautininkai, vairininkai (Tomas Bronius Dirmeikis – politikos, Bronys Raila – propagandos), o radikalus katalikas Antanas Maceina vadovavo ideologijos komisijai.
1941 m. sausio 25 d. LAF vadas Kazys Škirpa Berlyne įteikė nacių Vokietijos Vyriausiosios kariuomenės vadovybei (OKW) bendros veiklos planą. Jisai drauge su OKW Abvero centriniu departamentu išdirbo vykdomąją instrukciją, kurį paskui LAF vykdė.
Antanas Maceina buvo pagrindinis LAF programos autorius. Bronys Raila buvo pagrindinis atsišaukimų autorius. Anot jo, kai kurių atsišaukimų projektus rašė Antanas Maceina, Antanas Valiukėnas ir Kazys Škirpa.
Sovietinė NKVD ir NKGB savo ruožtu iki 1941 m. birželio 20 d. užverbavo 7746 agentus ir informatorius.  Jie okupuotoje Lietuvoje (be Vilniaus) sekė 1234 Lietuvos karininkus, šaulius, policininkus ir kitus žmones įtartus rengiant ginkluotą sukilimą.  Iš jų suėmė 284, tarp jų Osvaldą Žadvydą Mažeikiuose, pogrindžio leidinio Laisvoji Lietuva steigėją Juozą Šarauską Kaune ir Stasį Kaupą.  Agentai iš informatorių rinkdavo kompromituojančią medžiagą, kurios pagrindu įtraukdavo sekamuosius į numatytų tremtinių sąrašą, kaip antai, ...nuo 1926 m. iki 1930 metų tarnavo eiliniu policininku, nuo 1930 ik 1940 metų - vyresniuoju policininku. Nusiteikęs antisovietiškai, tarp artimųjų draugų veda fašistinę agitaciją, pareikšdamas, kad "Vokietijoje yra Smetonos lietuviška vyriausybė ir "draugus" greitai iš Lietuvos išvys". Nuosavybės ir Lietuvos nepriklausomybės šalininkas. 
1941 m. iki gegužės 15 d. NKGB darbuotojai Lietuvoje (be Vilniaus) surankiojo 583 atsišaukimus ir suėmė 67 susijusius lietuvius, daugiausia gimnazistus.  Atsišaukimų dauguma surinkta vasario 14–16 dienomis.  Vilniuje taip pat suimti 55 žmonės.

Sukilimas

Sukilimas prasidėjo pirmąją karo dieną ir vyko savaitę – birželio 22–28 d. Sukilėliai sudarė Lietuvos Laikinąją vyriausybę.
1941 m. birželio 23 d. rytą per Kauno radiją sukilėlių vadas Leonas Prapuolenis paskelbė apie Nepriklausomos Lietuvos valstybės atkūrimą ir Lietuvos laikinosios Vyriausybės sudarymą (kartu buvo paskelbta ir vyriausybės sudėtis).
Kovos su besitraukiančiais Raudonosios armijos daliniais ir komunistų aktyvistais vyko ne tik Kaune, bet ir Vilniuje bei visoje Lietuvoje. Lietuvoje, vienintelėje iš sovietų okupuotų kraštų, prasidėjus Vokietijos–Sovietų Sąjungos karui kilo ginkluotas sukilimas. Sukilimą organizavo Lietuvių aktyvistų frontas (LAF).
Sukilimo metu Lietuvoje prasidėjo nacių organizuotas žydų Holokaustas.
Irakli Zoidze

Biografija

Daugiausia pasiekė su Dinamo Tbilisi (1992–1998) ir Torpedo Kutaisi (2000–2001) klubais. 1999 m. rudenį žaidė FBK Kaunas klube.
Politinė sistema

Politinių sistemų tipologija

Tradiciškai politinės sistemos skirstomos į demokratines ir nedemokratines. Smulkesnė klasifikacija remiasi santykių tarp individo ir visumos pobūdžio kriterijumi.
Demokratinei sistemai būdingas dialogas tarp individo ir jo politinės bendruomenės. Dialogas gali būti liberalus ir demokratinis. Šie atvejai skiriasi valstybės vietos politinėje sistemoje supratimu. Liberaliu atveju valstybė traktuojama tik kaip „naktinis sargas“ apsaugantis individo asmens veiklos laisvę. Demokratinis politinės sistemos atvejis valstybei skiria dar ir kontrolieriaus vaidmenį. Demokratinė politinė sistema yra kai valstybė leidžia piliečiams išsakyti savo nuomonę ir neišvengiamai į ją atsižvelgia. Tiesiog demokratinės politinės sistemos atveju sprendimas priimamas atsiklausiant visuomenės, tačiau valstybė pasilieka sau teisę priimti galutinį sprendimą. Liberali demokratinė sistema reiškia, jos visuomenės nuomonė valstybei yra privaloma. Grynų politinių sistemų tipų faktiškai nėra. Demokratiniam tipui būdingas atstovavimas, valdžių suskirstymas, nuomonių toleravimas, asmenybė viršumo principas.
Nedemokratinė politinė sistema, kai valstybės vaidmuo pernelyg išaukštinamas.
Kiekybiškai pasaulyje vyrauja autoritarinės valstybės ir politinės sistemos. Ir autoritarizmo, ir totalitarizmo atveju individo ir politinės sistemos dialogas nevyksta. Autoritarinėje politinėje sistemoje valstybė monopolizuoja tik politikos formavimosi sritį. Totalitarinė politinė sistema aprėpia visą politinę sistemą.
Riklikų šaltinis

Riklikų šaltinis – hidrogeologinis gamtos paveldo objektas, esantis Anykščių rajone, Kavarsko seniūnijoje, Svirnų II kaime, dešiniajame Šventosios krante. Šaltinis patenka į Kavarsko girininkijos (1338 kv., 12, 13 skl.) ir Šventosios valstybinio ichtiologinio draustinio teritoriją. Paskelbtas saugomu Lietuvos Respublikos aplinkos ministro 2016 m. vasario 8 d. įsakymu Nr. D1-88.
Šaltinis pasiekiamas iš kelio  120  Radiškis–Anykščiai–Rokiškis  Riklikų kaime, pasukus kalvos papėdėje pro dvi pakelės sodybas link Šventosios. Keliukas apie 0,8 km eina paupiu (prieš srovę), taip pat ir per buvusio gelžbetonio gamybos cecho teritoriją. Orientyras – transformatorinė elektros pastotė, esanti už 100 m nuo šaltinio. Pusiaukelėje iš kairės pravažiuojamas buvęs Riklikų piliakalnis. 2016 m. balandžio mėn. duomenimis, vieta šaltinio prieigose buvo apleista, prišiukšlinta.
Riklikų šaltinis pradėtas tirti 2015 m. Apie jį bus skelbiama informacija, pastatyti pažintiniai stendai, rengiamas projektas teritorijai sutvarkyti, bus nutiestas priėjimo takas.

Duomenys

Versmė trykšta iš užpelkėjusios kalvos ir teka žemyn šlaitu trim upeliais, kurių šiaurinis labiausiai vandeningas. Vandens srautai skverbiasi pro tankius krūmokšnius. Šaltinis randasi valstybės žemėje, jo plotas užima 0,46 ha.
Testosteronas

Testosteronas – steroidinis hormonas, priklausantis androgenų grupei ir gaminamas daugiausia sėklidėse, taip pat – antinksčiuose ir kiaušidėse. Jis dalyvauja formuojantis vyro lytiniams organams, atsirandant antriniams lytiniams požymiams, reguliuoja spermatogenezę ir lytinį elgesį, taip pat turi įtakos azoto ir fosforo apykaitai organizme. Testosterono biologinis poveikis labiausiai pasireiškia sėkliniuose latakuose, sėklidės prielipe, prostatoje, sėklinėse pūslelėse, pogumburyje, gimdoje ir kiaušidžių folikuluose.
Testosterono gamybą ir sekreciją lemia hipofizėje gaminami hormonai – liuteinizuojantis hormonas ir folikulinas. Jo androgeninis poveikis pasireiškia 12-ąją nėštumo savaitę. Moters organizme testosteroną gamina kiaušidės, kur jis folikulo ląstelėse pavirsta estrogenais, be to, skatina pieno liaukų formavimąsi, todėl nėštumo metu jo koncentracija padidėja, tačiau per didelis testosterono kiekis pas moterį slopina kiaušidžių funkciją.
Ankštakių senosios kapinės

Kapinės

Įrengtos iki 1 m aukščio kalvelėje. Ovalo plano, pailgos šiaurės vakarų - pietryčių kryptimi, 29 m ilgio, 20 m pločio, apjuostos lauko akmenų pylimo, kurio šiaurės vakariniame gale paliktas tarpas vartams. Laidojimo žymių nesimato. Centrinėje dalyje ant akmenų pagrindo stovi medinė koplytėlė su Švč. Mergelės Marijos skulptūra, o į rytus nuo jos – pora kryžių. Palei pylimą auga pavieniai medžiai ir krūmai.
Teritorijos plotas – 0,04 ha, perimetras – 70 m.

Istorija

Kapinės veikė XVI–XIX a. Laidoti Ankštakių kaimo gyventojai. XIX–XX a. pr. buvo pakasami savižudžiai, nekrikštyti mirę kūdikiai.
Vadinamos Senkapiais, Marų kapais, Maro kapeliais. Pasakojama, kad čia laidotos maro epidemijos aukos.
1959 m. žvalgė Juozas Mickevičius, 1982 m. – Mokslinė metodinė kultūros paminklų apsaugos taryba (tyrimų vadovas Romas Olišauskas), 1984 m. – Julius Kanarskas, 1995 m. – Kultūros paveldo centras (istorikės Loreta Kazlavickienė, Jadvyga Verksnienė). 1974, 1982, 1995 m. kartografuotos.
Saugotinas kultūros paveldo objektas. 1972–1984 m. – vietinės reikšmės archeologijos paminklas (AV536).
Panevėžio apskrities archyvas

Istorija

Panevėžio apskrities archyvo pradžia – 1941 m., kai Lietuvą okupavusi sovietinė valdžia apskrityse pradėjo kurti valstybinius archyvus. Tiksli archyvo įsteigimo data nežinoma – žinoma tik tiek, kad 1941 m. balandį jis jau pradėjo kaupti dokumentus. Prasidėjus karui archyve sukomplektuoti dokumentai buvo išgabenti į Rokiškį ir ten palikti be priežiūros, kadangi galimybių juos išvežti toliau nebuvo. Apie tolesnį šių dokumentų likimą nieko nežinoma. 1944 m. rugpjūčio mėnesį Panevėžio apskrities valstybinis archyvas atnaujino savo veiklą. Pagrindinė archyvo funkcija buvo sukaupti ir sutvarkyti išlikusius karo ir prieškario metų dokumentus. Vėliau buvo komplektuojami sovietmečiu likviduotų vietinės valdžios, kitų įstaigų ir įmonių dokumentai, tvarkomos informacinės paieškos sistemos.
1964 m. vietoj likviduotų Panevėžio miesto, Biržų, Kupiškio, Pasvalio ir Rokiškio rajonų valstybinių archyvų buvo įsteigtas Lietuvos TSR centrinio valstybinio archyvo Panevėžio filialas. Jam pavesta kaupti ir saugoti Panevėžio miesto, Biržų, Kupiškio, Panevėžio, Pasvalio ir Rokiškio rajonų teritorijoje nuo 1944 m. susikaupusius valstybinių įstaigų, įmonių ir organizacijų dokumentus. 1980 m. archyvas persikraustė į M. Valančiaus g. 3 pagal sąjunginį tipinį projektą archyvui pastatytą naują pastatą. Į archyvą buvo perkelti dokumentai, iki tol saugoti uždaryto marijonų vienuolyno koplyčioje P. Rotomskio (dabar Marijonų) g. 24.

1990 m. atkūrus Lietuvos nepriklausomybę ir keičiant archyvų sistemos įstaigų pavadinimus, Lietuvos TSR centrinio valstybinio archyvo Panevėžio filialas tapo Panevėžio valstybiniu archyvu, 1993 m. – Panevėžio apygardos archyvu, o dabartiniu pavadinimu veikia nuo 1997 m.
White Lies

Istorija

Besimokydami mokykloje, vokalistas ir gitaristas Harry VcVeigh, bosistas bei pritariantysis vokalistas Charles Cave ir būgnininkas Jack Lawrence-Brown grojo grupėje „Fear of Flying“. Su nepriklausoma įrašų kompanija „Young and Lost Club“ jie išleido porą singlų ir apšildė tokius atlikėjus kaip The Maccabees, Jamie T ir Laura Marling. 2007 m. muzikantai sukūrė naujų dainų, kurios smarkiai skyrėsi nuo ankstesnių, todėl nusprendė sugrįžti į sceną kaip visiškai nauja grupė. Tų metų spalį jie savo „MySpace“ svetainėje paskelbė: „Fear of Flying mirė... užgimė White Lies!“ ir netrukus ištrynė senąjį profilį.
Muzikinė spauda „White Lies“ stilių apibūdina kaip „niūrų“, bet kartu ir „pakeliantį nuotaiką“ ir lygina su tokių grupių kaip Joy Division, Editors, The Killers ir Interpol muzika. Koncertuose grupė groja penkiese – prie jų prisijungia muzikantai Tommy Bowen ir Rob Lee.
Pasirašius kontraktą su „Fiction Records“, buvo išleisti singlai „Unfinished Business“ ir „Death“, kurių populiarumas leido surengti koncertinį turą ir pasirodyti įvairiuose Jungtinės Karalystės ir Šiaurės Amerikos muzikos festivaliuose. Debiutinis grupės albumas „To Lose My Life...“, išleistas 2009 m. sausį, pasiekė 1-ą Jungtinės Karalystės albumų topo vietą, pakliuvo ir į daugelio Europos šalių topus bei JAV „Billboard 200“. 2009 m. gale „White Lies“ vardas figūravo daugelyje „grupių, kurias verta stebėti“ sąrašuose, įskaitant ir BBC „Sound of 2009“ bei BRIT „Kritikų pasirinkimo“ sąrašus. Grupė buvo nominuota „NME“ ir „MTV Europos muzikos“ apdovanojimuose kaip Geriausia nauja grupė, o analogiškos nominacijos apdovanojimus laimėjo muzikinių žurnalų „Q“ bei „MOJO“ apdovanojimuose.
2010 m. įrašytas antrasis grupės albumas „Ritual“ buvo išleistas 2011-ųjų sausį ir pasiekė 3-ą JK topo vietą. Kitose Europos šalyse jis buvo dar populiaresnis nei debiutinis albumas, o JAV pateko į „Billboard“ topo 100-uką. Trečiasis grupės albumas „Big TV“, kuris apibūdinamas „šviesesniu nei praeiti albumai“, pasirodė 2013 m. rugpjūtį. Jis pakilo į 4-ą JK topo vietą ir susilaukė populiarumo daugelyje Europos šalių. Jo viršelis, kuriame panaudotas iš Niujorko kilusio dailininko Michael Kagan tapytas paveikslas „Pilot 2“, laimėjo 2013-ųjų „Best Art Vinyl“ 1-osios vietos apdovanojimą.
2015 m. grupė ruošiasi išleisti 4-ąjį albumą.
Aplinkos politika

Europos Sąjungoje

Aplinkos politika yra neatsiejama ES politikos dalis. Jau 1-ojoje Bendrijos aplinkos apsaugos veiksmų programoje (1972 m.) buvo suformuluotos aplinkos sektoriaus nuostatos. EB aplinkos apsaugos politikos tikslus įtvirtino 1986 m. Suvestinis Europos aktas.

Lietuvoje

Aplinkos politikos, jos teisinio įtvirtinimo (įstatymuose, kituose teisės aktuose) svarbą Lietuvoje lėmė ypač (būsima) LR narystė ES. Pažymėtina, kad dar 1995 m. birželio 12 d. ES ir LR asociacijos sutartyje „aplinka“ minima tarp 5 svarbiausių ir daugiausia dėmesio reikalaujančių sričių (kitos sritys – vidaus rinka, vartotojų apsauga, darbuotojų apsauga, konkurencija). Lietuvoje aplinkos politiką įgyvendina LR aplinkos ministerija.
Zenonas Jusys

Biografija

1982 m. baigė Vilniaus universitetą. 1998 m. habilituotas fizinių mokslų daktaras.
1982–2001 m. Chemijos ir cheminės technologijos instituto (nuo 1992 m. Chemijos institutas) mokslo darbuotojas, 1993–2001 m. Heterogeninių procesų sektoriaus vadovas. 1995–2001 m. Vilniaus pedagoginio universiteto dėstytojas. Nuo 2001 m. dirba Ulmo universitete (Vokietija).
Svarbiausi darbai iš elektrokatalitinių sistemų, elektrokatalitinių reakcijų kuro elementuose tyrimo.
Nuogos moters portretas

Turinys

Prekiatojo knygomis Sandro ir jo žmonos Lauros santuoką ištinka krizė. Apsistojęs pas savo naują pažįstamą fotografą jis atranda apsinuoginusios moters nuotrauką, kurioje esanti moteris be galo panaši į jo žmoną. Sužinojęs šios vardą (Riri), Sandro intensyviai pradeda ieškoti merginos. Radęs ją, niekaip negali nusiraminti: Riri atrodo visiška priešingybė Laurai: raudonplaukė, laisvai bendraujanti, nevengianti vyriškos kompanijos. Sandro, vis dar kankinamas abejonių, galiausiai įtiki, kad Riri ir Laura nėra tas pats asmuo, tačiau netrukus vėl pradeda abejoti. Galiausiai Riri dingsta, o kuomet po ilgų paieškų Sandro pavyksta ją rasti, ši siūlo pasirinkti: ji arba Laura. Sandro nusprendžia likti su Riri…
Al-Karkh SC

Istorija

Klubas įkurtas 1963 m.
Paprastasis rėžiukas

Sandara

Tai daugiametis žolinis vandens augalas. Stiebas 50–60 cm ilgio, storas. Lapai žali, sudėtiniai, išsidėstę ant ilgų lapkočių, sudaryti iš 2–7 lapelių, kurie išsidėstę poromis, o lapą užbaigia vienas stambesnis lapelis. Žiedai smulkūs, balti, susitelkę žiedynuose stiebų galuose. Žiedus sudaro 4 taurėlapiai ir 4 vainiklapiai. Žiedai susitelkę kekėse, žiedyno ašis žydėjimo pradžioje trumpa, vėliau, vaisiams bręstant, pailgėja. Subrandina pailgas ankšteles, atsiveriančias dviem sąvaromis. Antrųjų augimo metų pavasarį pasirodo nauji lapai, o balandžio mėnesį išauga ir žiedynstiebiai. Paprastasis rėžiukas pradeda žydėti gegužės mėnesio viduryje, o baigia – gegužės mėnesio pabaigoje ar birželio mėnesio pradžioje. Rėžiuko sėklos bręsta birželio mėnesio pabaigoje ar liepos mėnesio pradžioje. Subrendusios sėklos greitai išbyra, todėl dauguma sėklų, nesuspėjus laiku nupjauti sėklojus, išsisėja ir po 10–15 dienų sudygsta naujas pasėlis.

Vartojimas

Paprastasis rėžiukas nuo seno vartojamas kaip maistinis, prieskoninis, vaistinis augalas. Jo sudėtyje gausu vitaminų A, B, C, D, E ir K. Be to, šiuose augaluose yra jodo, geležies, kalio, fosforo, fitoncidų. Liaudies medicinoje naudojamas šlapimo varymui, atsikosėjimo lengvinimui, kraujo valymui, kūno tonizavimui. Augalo lapų skonis aitrokas, primena garstyčias. Švieži rėžiuko lapai tinka salotoms arba kaip priedas sumuštiniams paskaninti, juo gardinamos sriubos, mėsos, žuvies patiekalai, garnyrai, dedama į prieskonių mišinius.

Ekologija

Paprastasis rėžiukas auga upių ir upelių krantuose, grioviuose, kartais tekančiuose vandenyse. Lietuvoje labai retas, žinoma tik viena jo augimvietė Aukštadvario regioniniame parke, Verknės upės senvagėje bei apleistuose upėtakių tvenkiniuose. Senvagės pakrantėje rėžiukas sudaro kelis sąžalynus, vietomis uždengiančius upelio vagą. Nepalankiai veikia vandens lygio svyravimas dėl bebrų statomų užtvankų bei tai, kad augimvietes užtamsina medžiai ir krūmai. Tiesa, rėžiuką galima užsiauginti namuose.
Helsingborgs IF

Istorija

Klubo ištakos siekia 1907 m.